कत्लखाने ले जाते 69 गोवंश मुक्त कराए, ड्राइवर फरार
भास्कर संवाददाता | रायला/भीलवाड़ा
बंदकंटेनर में कत्लखाने ले जाए जा रहे 69 गोवंश को शुक्रवार देर रात रायला पुलिस ने मुक्त कराया। कंटेनर चालक उसका साथी फरार हैं। पुलिस ने गोवंश को ग्रामीणों की मदद से गांगलास गोशाला पहुंचाया। दो बछड़ों की दम घुटने से मौत हो चुकी थी। तो कुछ घायल थे।
थानाधिकारी भागसिंह ने बताया कि शुक्रवार रात 12 बजे अजमेर की ओर से कंटेनर में गोवंश लाने की सूचना मिली थी। इस पर एसआई देवेंद्र सिंह के नेतृत्व में नाकाबंदी की गई। करीब एक बजे कंटेनर नाकाबंदी से कुछ दूर पहले रुक गया और काफी देर तक रवाना नहीं हुअा। आशंका होने पर पुलिसकर्मी कंटेनर के पास गए तो उसमें कोई नहीं मिला। कंटेनर में लकड़ी के पट्टों से दो पार्टीशन कर गोवंश भरा था। जिनके पांव रस्सियों से बांध रखे थे। गोवंश में 66 बछड़े 3 बछड़ियां थीं। पुलिस ने कंटेनर जब्त कर चालक के खिलाफ मामला दर्ज कर जांच शुरू की। गोशाला संचालक देवीलाल मेघवंशी ग्रामीणों ने गोवंश के लिए चारा-पानी का इंतजाम किया।
चित्तौड़गढ़ पासिंग कंटेनर पर लिखा था डाक पार्सल
चित्तौडगढ़ पासिंग कंटेनर पर डाक पार्सल लिखा हुअा था ताकि लोगों गोवंश तस्करी का शक नहीं हो। कुछ समय पहले भी रायला टाेल नाके पर भारतीय डाक सेवा लिखे कंटेनर से गोवंश पकड़ा था। पुलिस के अनुसार पकड़े गए गोवंश को मध्यप्रदेश में कत्लखाने के लिए ले जाने की आशंका है।
कंटेनर मंदसौर के शाहिद का!
कंटेनरके आगे शीशे पर दो मोबाइल नंबर लिखे थे। ‘भास्कर’ ने इन पर फोन किया। फोन रिसीव करने वाले ने खुद का नाम रफीक पुत्र मुबारिक खान निवासी कोटड़ी बताया। उससे कंटेनर पर लिखे नंबरों के बारे में पूछा तो बोला ट्रक मंदसौर (मध्यप्रदेश) के रहने वाले शाहिद खान का है। वह पहले इस कंटेनर पर चालक था। अब ट्रक चलाता है। उससे शाहिद का नाम पता मोबाइल नंबर मांगा तो फोन काटकर स्विच ऑफ कर लिया। कंटेनर पर लिखा दूसरा नंबर बंद था।
कार्रवाई में ढिलाई के चलते बढ़ रही तस्करी
24जनवरी को आरोली टोल नाके पर गोवंश भरे दो ट्रक गोसेवकों ने पकड़े थे। जिसकी शिकायत बेगूं थाने में दर्ज कराई। मामले में डेढ़ माह बाद भी पुलिस ट्रकों के मालिक के बारे में परिवहन विभाग से रिकाॅर्ड नहीं निकाल पाई है। जांच अधिकारी एसआई शंकरलाल का कहना है कि एक ट्रक मालपुरा टोंक निवासी प्रधान पुत्र भैरूलाल गुर्जर के नाम है। उसने पुलिस से चालक दूसरे ट्रक के मालिक को लेकर बेगूं थाने आने का बोला है। उसका इंतजार कर रहे हैं। आरोपियों के वकील ने भी पुलिस को भरोसा दिलाया है कि वह ट्रक मालिकों को ले आएगा। इसलिए हमने परिवहन विभाग से रिकाॅर्ड नहीं निकलवाया है।
ड्राइवर को भगाने का संदेह
पुलिसको कंटेनर के नंबर सहित गोवंश तस्करी की सूचना थी। पुलिस के अनुसार कंटेनर नाकेबंदी से करीब 150 मीटर दूर आकर रुका था। पुलिस का कहना है कि करीब आधा घंटे तक कंटेनर आगे नहीं बढ़ा तब जाकर तलाशी ली गई। सवाल यह कि पुलिस के पास कंटेनर का नंबर था और नाकेबंदी से पहले कुछ ही दूरी पर आकर रुक गया तो पुलिस तुरंत मौके पर क्यों नहीं पहुंची। पुलिस कंटेनर के अागे नहीं बढ़ने का आधा घंटा तक इंतजार क्यों करती रही?
hin_Deva mar_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva